Document ID: /roh_data/filtered/Billingualer_Corpus_interleaved-de-rm.jsonl.gz/1120

This is a text translated from German to Rumantsch Grischun.
Wichtiger Bestandteil der kantonalen Sucht- und Drogenarbeit

Der Sozialdienst für Suchtfragen (SDS) bietet ein professionelles Beratungsangebot für Menschen mit Suchtproblemen und deren Angehörige. Derzeit werden im SDS 175 Personen von vier Beratern unterstützt.

Die hohe Suchtbereitschaft und die daraus resultierende Suchtproblematik hat die Politik in den letzten Jahren wesentlich mitgeprägt und die Sucht- und Drogenpolitik finanziell aufwändiger und administrativ anspruchsvoller gemacht. Die heutige kantonale respektive nationale Sucht- und Drogenpolitik basiert auf den vier Säulen der Repression, der Prävention, der Beratung / Therapie sowie der Überlebenshilfe.

Der spezialisierte Sozialdienstes für Suchtfragen (SDS) bietet sowohl gefährdeten als auch bereits erkrankten Menschen und ihren Angehörigen eine Hilfestellung an. Abhängige und ihre Angehörigen sollen möglichst frühzeitig erreicht werden. Diese sollen befähigt werden, ihr Verhalten aufzugeben, sinnvolle Bewältigungsmöglichkeiten zu entwickeln, und lernen, eigenverantwortlich zu handeln.

Seit dem 1. Januar 2006 ist Andrée Schirtz Leiterin des SDS. Aktuell werden im SDS 175 Personen von vier Beratern in ihren jeweils sehr individuellen Situationen beraten. Bis Ende Jahr werden rund 220 Dossiers zu bearbeiten sein. Etwas mehr als ein Drittel der Klienten melden sich aufgrund von Problemen mit harten Drogen (Opiate, Kokain), ein weiteres Drittel in Zusammenhang mit Alkohol, weniger als ein Viertel geben Probleme mit Cannabis an, ein kleiner Teil betrifft Medikamente oder andere Drogen. In den meisten Fällen wird die Suchtproblematik von Schwierigkeiten im sozialen Bereich (Finanzen, Arbeit, Wohnung) begleitet.

Hoher Professionalisierungsgrad

Der SDS ist aus der ehemaligen Jugend- und Drogenberatungsstelle entstanden, die im Januar 2004 aufgelöst wurde. Um die Beratungsarbeit den aktuellen Bedürfnissen anzupassen, wurde die Jugendberatung dem Regionalen Sozialdienst Chur übertragen und die Drogenberatung zum Sozialdienst für Suchtfragen. Dieser stellt heute einen wichtigen Bestandteil der gesamten kantonalen Sucht- und Drogenarbeit dar. Besonders wichtig ist es, dass die Vernetzung in dieser Arbeit funktioniert, um ein umfassendes und professionelles Beratungs- und Behandlungsangebot anbieten zu können. Dabei orientiert sich der SDS primär an der Arbeit mit Menschen und ihren Suchtproblemen und weniger an den spezifischen Suchtmitteln.

Qualitätssicherung

Die Erfahrung hat gezeigt, dass ambulante Einrichtungen am ehesten in der Lage sind, flexibel und gezielt mit einem angemessenen Behandlungsangebot auf die komplexen Schwierigkeiten bei an Abhängigkeit Erkrankten zu reagieren. Denn hier wird nicht nur interdisziplinär zusammengearbeitet sondern auch mit einer unvoreingenommenen Grundhaltung die optimale Wahl bei den Beratungs- und Behandlungsmethoden getroffen.

Zur nachhaltigen Sicherung der Fachlichkeit und Qualität der Suchtberatungsangebote in den kantonalen Sozialdiensten überarbeitet das Sozialamt sein Beratungskonzept gemäss der Qualitätsnorm aus dem Referenzsystem "QuaTheDa", das vom Bundesamt für Gesundheit lanciert und gesteuert wird.

Gremium: Sozialdienst für Suchtfragen

Quelle: dt Sozialdienst für Suchtfragen

Data: 04.05.2006

Cumponenta impurtanta da la lavur chantunala cunter la dependenza e cunter drogas

Il servetsch social per dumondas da dependenza (SSD) porscha ina cussegliaziun professiunala per umans cun problems da dependenza e per lur confamigliaras e confamigliars. Cun quatter cussegliadras e cussegliaders sustegna il SSD actualmain 175 persunas.

La gronda prontezza da dependenza e la problematica che resulta da quai han caracterisà essenzialmain la politica durant ils ultims onns ed han chaschunà che la politica da dependenza e da drogas è daventada finanzialmain pli chara ed administrativamain pli pretensiusa. La politica da dependenza e da drogas actuala dal chantun e da la confederaziun sa basa sin las quatter pitgas da la repressiun, da la prevenziun, da la cussegliaziun / da la terapia sco er da l'agid da survivenza.

Il servetsch social per dumondas da dependenza (SSD) spezialisà porscha agid tant a persunas ch'èn periclitadas sco er a persunas ch'èn gia malsaunas ed a lur confamigliaras e confamigliars. Persunas dependentas e lur confamigliaras e confamigliars duain vegnir cuntanschidas uschè baud sco pussaivel. Quellas duain s'acquistar l'abilitad da renunziar a lur cumportament, da sviluppar pussaivladads da dumogn raschunaivlas e d'emprender ad agir en atgna responsabladad.

Dapi il 1. da schaner 2006 maina Andrée Schirtz il SSD. En il SSD cusseglian actualmain quatter cussegliadras e cussegliaders 175 persunas en lur situaziuns mintgamai fitg individualas. Fin la fin da l'onn ston vegnir elavurads 220 dossiers. In pau dapli ch'in terz da las clientas e dals clients s'annunzia pervi da problems cun drogas diras (opiats, cocain), in ulteriur terz en connex cun l'alcohol, main ch'in quart inditgan problems cun cannabis, ina pitschna part ha problems cun medicaments u cun autras drogas. Tar la part la pli gronda dals cas vegn la problematica da la dependenza accumpagnada da difficultads en il sectur social (finanzas, lavur, abitaziun).

Aut grad da professiunalisaziun

Il SSD è sa sviluppà da l'anteriur post da cussegliaziun per giuvenils e per dumondas da drogas ch'è vegnì serrà il schaner 2004. Per adattar la lavur da cussegliaziun als basegns actuals è la cussegliaziun per giuvenils vegnida surdada al servetsch social regiunal da Cuira e la cussegliaziun per dumondas da dependenza al servetsch social per dumondas da dependenza. Quel è actualmain ina cumponenta impurtanta da tut la lavur chantunala cunter la dependenza e cunter drogas. Igl è spezialmain impurtant che las colliaziuns funcziuneschian tar questa lavur per pudair metter a disposiziun ina purschida cumplessiva e professiunala da cussegliaziun e da tractament. En quest connex s'orientescha il SSD primarmain vi da la lavur cun ils umans e cun lur problems da dependenza e main vi dals meds specifics che chaschunan ina dependenza.

Garanzia da qualitad

L'experientscha ha mussà che indrizs ambulants èn il meglier en cas da reagir sin las difficultads cumplexas da persunas che pateschan d'ina dependenza, e quai en moda flexibla e sistematica cun porscher in tractament adequat. Perquai che qua na vegn betg mo collavurà en moda interdisciplinara, mabain er fatga - cun ina tenuta da basa senza pregiudizis - la tscherna optimala tar las metodas da cussegliar e da tractar.

Per garantir en moda persistenta la professiunalitad e la qualitad da las purschidas da la cussegliaziun per dumondas da dependenza che vegnan fatgas en ils servetschs socials chantunals repassa l'uffizi dal servetsch social ses concept da cussegliaziun, e quai tenor la norma da qualitad dal sistem da referenza "QuaTheDa" che vegn lantschà e dirigì da l'uffizi federal da sanadad publica.

Gremi: servetsch social per dumondas da dependenza

Funtauna: rg servetsch social per dumondas da dependenza

Data: 04.05.2006